《山居杂咏 其二》
明代·释今龙

月出鹭性悦，自忘清影孤。溪风飒然至，扫我林间枯。

兀坐草芒伏，振衣云点无。石梁横巨壑，不用一枝扶。

作者简介：今龙，字枯吟。茂名人。礼石波禅师受具。明桂王永历十三年（一六五九），参天然于雷峰，为典客，随入丹霞。会石鉴禅师分座怡山，奉命以监寺辅行。洎石公退院，从福州往参天童，当机大悟，木陈和尚付以大法。寻示寂天童。著有诗稿。事见高雷旅港同乡会《高雷文献专辑》。